&Craig.Drummond; &Craig.Drummond.Mail;

&traductor.Antoni.Bella;
2007-08-01
4.0
KDE
KControl
tipus de lletra

## Instal·lador de tipus de lletra

Aquest modul és el responsable per instal·lar, desinstal·lar i gestionar els tipus de lletra. La pantalla principal llista els tipus de lletra instal·lats, agrupats per la família dels tipus de lletra. El número entre claudàtors representa el nombre d'estils instal·lats per dita família. &pex; El tipus de lletra Times es pot llistar com a:

- Times [4]

  - Normal

  - Cursiva

  - Negreta

  - Negreta cursiva

El mòdul disposa de dos modes principals d'operació:

1. Instal·lació dels tipus de lletra

2. Gestió dels tipus de lletra

### Instal·lació dels tipus de lletra

Aquest mode està dissenyat per a usuaris que només desitgen instal·lar i desinstal·lar tipus de lletra -i res més-. En aquest mode veureu els següents controls:

1. El botó de menú Arranjament. Empreu-lo per a canviar el mode d'aquest mode, canviant entre mostrar la vista prèvia d'una gran quantitat de tipus de lletra i canviar el text emprat per a les vistes prèvies.

2. Una llista desplegable usada per a canviar quins tipus de lletra mostrar i quins instal·lar.

   1. Tipus de lletra personals. Els tipus de lletra mostrats seran els vostres tipus de lletra personals, i no estan disponibles per als altres usuaris.

   2. Tipus de lletra del sistema. Els tipus de lletra mostrats són els disponibles per a tots els usuaris. Instal·lar o eliminar un tipus de lletra per a tot el sistema, requereix de privilegis d'administrador. Aquests tipus de lletra es mostren amb el text en negreta, per a diferenciar-los dels tipus de lletra personals.

   3. Tots els tipus de lletra. Mostra tots els tipus de lletra, tant els personals com els del sistema.

3. Un camp de text us permetrà filtrar la llista dels tipus de lletra. Podreu filtrar els tipus de lletra basant-vos en el nom de la família o en el nom del seu estil.

Per a instal·lar un tipus de lletra, premeu el botó Afegeix..., i seleccioneu els tipus de lletra desitjats en el diàleg de fitxers. Les preferències del desplegable mencionat controlaran a on instal·lar els tipus de lletra.

Per a desinstal·lar tipus de lletra, seleccione-los des de la llista i premeu el botó Esborra....

### Gestió dels tipus de lletra

Habilitant aquest mode, activareu les següents funcionalitats extres:

1. Habilitar i deshabilitar els tipus de lletra.

2. Colocar els tipus de lletra en grups.

3. Categories extra per a filtrar els tipus de lletra.

   1. Fundició.

   2. Coincidència amb la configuració del tipus de lletra. Us permet introduir un nom de família i ver la que està usant la configuració.

   3. Fitxer de tipus de lletra.

   4. Localització del fitxer del tipus de lletra.

   5. Sistema d'escriptura.

4. Cercar tipus de lletra duplicats

En aquest mode, la caixa combo Tipus de lletra a instal·lar serà substituïda per la llista dels grups de tipus de lletra.

#### Habilitar i deshabilitar

Els usuaris amb molts tipus de lletra poden trobar pràctic el només tenir algunes disponibles (o actives) certes vegades. Per a facilitar-ho, aquest mòdul us permet deshabilitar tipus de lletra individualment, o grups de tipus de lletra sencers. Deshabilitar un tipus de lletra no l'eliminarà del sistema, simplement l'ocultarà de manera que no apareixerà a les aplicacions. Si torneu a habilitar el tipus de lletra, aleshores la podreu tornar a usar.

#### Grups de tipus de lletra

Existeixen 4 grups especials de tipus de lletra predefinits:

1. Tots els tipus de lletra. Mostra tots els tipus de lletra, tant els personals com els del sistema.

2. Tipus de lletra personals. Els tipus de lletra mostrats seran els vostres tipus de lletra personals, i no estan disponibles per als altres usuaris.

3. Tipus de lletra del sistema. Els tipus de lletra mostrats són els disponibles per a tots els usuaris. Instal·lar o eliminar un tipus de lletra per a tot el sistema, requereix de privilegis d'administrador. Aquests tipus de lletra es mostren amb el text en negreta, per a diferenciar-los dels tipus de lletra personals.

4. Sense classificar. Llistarà tots els tipus de lletra que no restin dins dels altres grups.

Per afegir un tipus de lletra a un grup, arrossegueu-lo des de la llista de tipus de lletra cap a un grup. Per a eliminar un tipus de lletra d'un grup, arrossegueu-lo cap al grup Tots els tipus de lletra.

#### Tipus de lletra duplicats

Si teniu instal·lats molts tipus de lletra al vostre sistema és possible que els tingueu duplicats. L'eina Cerca tipus de lletra duplicats... és una simple eina que explorarà el vostre sistema cercant tipus de lletra amb diversos fitxers associats. Per exemple, si teniu times.ttf i times.TTF instal·lats en /usr/local/share/fonts el dorsal per als tipus de lletra (anomenat FontConfig) només en veurà un. De manera que si en desinstal·leu un, tornarà a aparèixer, atès que només s'ha eliminat un d'aquests fitxers. Executar aquesta eina generarà un diàleg llistant cada tipus de lletra que disposi de duplicats, i la corresponent llista de fitxers. Per a seleccionar un fitxer a esborrar, feu clic sobre la columna que contingui la icona de la paperera.